8.9.2023
ET
Euroopa Liidu Teataja
L 222/275
punkti 4.2.10.4.4 alapunkt 3: La Manche’i tunnelis käitamiseks ettenähtud reisijateveoveeremi sõiduvõimet tõendatakse J-1 lisa viites 33 osutatud tehnilise kirjelduse kohaldamisega, kui tüüpi 2 kuuluv tulekahju mõjutab järgmisi süsteemi funktsioone: pidurdamine ja veojõud.
Neid funktsioone hinnatakse järgmiste tingimuste korral: — 30 minuti jooksul kiirusel vähemalt 100 km/h või — 15 minuti jooksul kiirusel vähemalt 80 km/h (vastavalt punktile 4.2.10.4.4) siseriiklikus eeskirjas kindlaks määratud tingimustel, kusjuures kõnealuse siseriikliku eeskirja on La Manche’i tunneli ohutusasutus sel eesmärgil teatavaks teinud; punkti 4.2.10.3.4 alapunktid 3 ja 4: kui eespool esitatud punkti kohaselt on sõiduvõime määratud 30 minutiks, peab juhikabiini ja selle taga asuva sektsiooni vaheline tuletõke (eeldades, et põleng algab tagumises sektsioonis) vastama nõuetele, mille kohaselt peab see püsima terviklik vähemalt 30 minutit (15 minuti asemel).
Kui eespool esitatud punkti kohaselt on sõiduvõime määratud 30 minutiks ja kui tegemist on reisijatesõidukitega, kust reisijatel ei ole võimalik väljuda mõlemast otsast (puudub läbikäik), peavad kuumuse ja tule levikut tõkestavad vahendid (täisvaheseinad või muu tulekahju ohjamise ja kontrollisüsteem, tuletõkked põlemismootori/elektritoite/ veoseadmete ning reisijate-/personalialade vahel) olema projekteeritud nii, et oleks tagatud tulekaitse vähemalt 30 minutiks (15 minuti asemel).
7.3.2.22.
Tualetitühjendusliides (punkt 4.2.11.3) Soome erijuhtum (P-juhtum) Teise võimalusena või lisaks punktis 4.2.11.3 sätestatule on lubatud paigaldada tualeti tühjendamiseks ning sanitaarsüsteemide heitveepaakide loputamiseks kasutatavaid ühendusi, mis ühilduvad Soome võrgu raudteeäärsete paigaldistega vastavalt joonistele AI1.
Joonis AI1.
Tualetipaagi tühjendusühendused
Kiirühendus SFS 4428, ühendusosa A, suurus DN80 Materjal: happekindel roostevaba teras Tihend vastuühenduse poolel.
Erimääratlus standardis SFS 4428.